b'\n_START_ARTICLE_\nEmployer branding\n_START_PARAGRAPH_\nEmployer Branding er betegnelsen for virksomheders fors\xc3\xb8g p\xc3\xa5 at markedsf\xc3\xb8re sig selv som en attraktiv arbejdsplads._NEWLINE_Et Employer Brand er den reelle opfattelse af en virksomheden som arbejdsgiver \xe2\x80\x93 blandt nuv\xc3\xa6rende og potentielle medarbejdere. Employer Branding er s\xc3\xa5 at p\xc3\xa5virke den reelle opfattelse af virksomheden i retning af den opfattelse, virksomheden \xc3\xb8nsker gennem strategisk og sammenh\xc3\xa6ngende kommunikation._NEWLINE_Employer branding kan s\xc3\xa5ledes ses som en bestr\xc3\xa6belse p\xc3\xa5 at samle kommunikationsindsatsen ift. tiltr\xc3\xa6kning og fastholdelse af medarbejdere, s\xc3\xa5 der er en gennemg\xc3\xa5ende r\xc3\xb8d tr\xc3\xa5d i s\xc3\xa5vel den interne som eksterne kommunikation og markedsf\xc3\xb8ring af virksomheden som arbejdsplads. Det g\xc3\xa6lder i forhold til budskaber og i forhold til de sproglige og visuelle rammer, som budskaberne pr\xc3\xa6senteres i \xe2\x80\x93 Employer Branding konceptet. Den prim\xc3\xa6re drivkraft i den proces er at arbejde med virksomhedens employer profil og der\xc2\xadigennem styrke sammenh\xc3\xa6ngen mellem virksomhedens profil, identitet og image som arbejdsplads._NEWLINE__NEWLINE_Disciplinen er is\xc3\xa6r blevet aktuel som led i den vestlige verdens mangel p\xc3\xa5 kvalificeret arbejdskraft p\xc3\xa5 en r\xc3\xa6kke omr\xc3\xa5der, herunder p\xc3\xa5 de omr\xc3\xa5der, hvor viden er det produkt, virksomheden direkte eller indirekte lever af. Disciplinen tr\xc3\xa6kker p\xc3\xa5 elementer fra b\xc3\xa5de markedsf\xc3\xb8ring og Human Resource Management.'